Maajussille morsian

Maajussille morsiamen 13. kausi esittelee monipuolisesti maaseudun yrittäjyyttä. Rakkautta etsimässä on kolme naista ja viisi miestä, mukana on niin perinteikästä viljatilaa ja lypsykarjafarmia, kuin myös majatalon pitäjää ja eräopasta. Eläimiä on tällä kertaa tiloilla rutkasti. On hevosia, lehmiä, vuohia, kanoja ja kaneja, sekä poroja ja koiranpentuja! Ikähaarukaltaan maajussit ovat 22-52-vuotiaita, kaikki valmiina kohtaamaan elämänsä rakkauden! Useille elämä maalla on ollut itsestäänselvyys, toisille hyppy tuntemattomaan. Yksikään ei ole valmis kaupunkielämään, joten puolisoehdokkailtakin vaaditaan maaseuturakkautta. Suomen kartta on laaja ja tälläkin kertaa maajusseja on pitkin maita ja mantuja, pohjoisin Kuusamossa ja eteläisin Pornaisissa. Ohjelman juontaa Vappu Pimiä.